Portffolio Fframwaith Llythrennedd
[bookmark: _GoBack]Hunan adfyfyriad ar fagu sgiliau Cymraeg. Fideo 5 munud yn dangos gweithgaredd o wers a gynlluniwyd ar adeiladu geirfa Cymraeg. Siaradaf am y wers yn yr ysgol, a meithrin sgiliau Cymraeg y dosbarth yn gyffredinol.  
Addysgais yn nosbarth blwyddyn 5 yn ystod profiad addysgu. Wrth drafod gyda’r mentor dosbarth am safonau’r dysgwyr, trafoda’r mentor am lefelau is yn eu sgiliau Cymraeg, darllen ac ysgrifennu. Esboniodd y mentor dosbarth am gryfderau'r dosbarth wrth weithio ar lafar, ond eu hanhawster o drosglwyddo eu syniadau i bapur. O ganlyniad i’r drafodaeth, penderfynon ni wneud pythefnos ar chwedl Branwen o’r Mabinogi i wella a meithrin eu sgiliau Cymraeg.  
I adeiladu cynnwrf yn yr uned o waith, cynlluniais i edrych a dadansoddi lluniau o’r chwedl cyn darllen. Y dasg oedd, i gylchdroi nifer o luniau o’r chwedl, gyda dysgwyr yn ysgrifennu eu syniadau am y lluniau. Mae’r fframwaith llythrennedd yn nodi’r sgil llythrennedd “esbonio gwybodaeth a syniadau, archwilio a defnyddio ffyrdd o argyhoeddi, e.e. defnydd o eirfa, ystum, cynorthwyon gweledol”. Bydd y gweithgaredd hwn yn adeiladu ar gryfderau'r dysgwyr, tra hefyd yn hybu iaith ddisgrifiadol, a sgiliau ieithyddol Cymraeg. Ar dasg, roedd ymglymiad y dysgwyr yn dda, ac roedd pawb wedi llwyddo cofnodi syniadau a defnyddio rhai geirfa ddisgrifiadol. Petai gyfle i ail-wneud y wers, byddwn wedi rhoi thesawrws ar y byrddau i annog geirfa ehangach a geirfa gyfoethog. Wrth adfyfyrio ar y wers, dylwn i wedi trafod am bwysigrwydd iaith ddisgrifiadol, iaith gyfoethog, dyfnhau’r eirfa, edrych am eirfa ehangach, a modelu hyn i’r dysgwyr. Collais gyfle i siarad am bwysigrwydd geirfa eang, a sut gall hyn helpu hybu sgiliau ysgrifennu.  
I gloi'r gweithgaredd, daeth y dosbarth at ei gilydd i gynnal trafodaeth am eu syniadau a geirfa wnaethon nhw ddefnyddio i ddisgrifio’r lluniau. Wrth adfyfyrio ar y gweithgaredd, dylwn wedi cynllunio rhagor o amser am drafodaeth dosbarth, a rhoi amser i sgwrsio am y syniadau gwahanol fel grŵp neu par. Y bydd hwn wedi rhoi amser i adeiladu brawddegau barn, brawddegau syniadau, rhannu geirfa dda. Yn dilyn y wers, roedd y mentor dosbarth yn hoff o’r gweithgaredd i gynnal cynnwrf, ac yn hoff o’r dechneg carwsél. Trafodwn ni am ansawdd iaith a geirfa'r disgyblion, ac yn cytuno bod y dysgwyr wedi rhoi ymdrech i’r dasg. Wrth edrych yn ôl, gallaf wedi creu grid ar bapur gyda gramadeg gwahanol megis, enw, cwestiwn, ansoddair, berf, a chael y disgyblion i’w lenwi. Er hyn, teimlaf fydd dysgwyr gallu isel y dosbarth gydag anhawster a hyn.      
Er mwyn gwella sgiliau ysgrifennu'r dysgwyr cynlluniais tair gwers yn adeiladu at ysgrifennu ymson am chwedl Branwen yn yr wythnos olynol. Yn un o’r gwersi, tasg y dysgwyr oedd meddwl am ansoddeiriau, cymariaethau, ebychiadau a chwestiynau rhethregol. Roedd dealltwriaeth y dysgwyr yn dda gydag ansoddeiriau a chymariaethau. Cyflwynais beth oedd ebychiadau a chwestiynau rhethregol trwy drafodaeth ac esiamplau, gyda’r mwyafrif yn deall yr eirfa. Ar dasg, roedd y dysgwyr yn hyderus wrth gynnig esiamplau, adeiladu ar syniadau eu cyfoedion, a thrafod syniadau fel grŵp. Roedd y gweithgaredd hwn wedi cynorthwyo’r dysgwyr wrth ysgrifennu ymson yn hwyrach yn yr wythnos. Er gwneud y gweithgaredd hwn, dylwn ni wedi dod at ein gilydd fel dosbarth i drafod a gwella’r eirfa casglwyd. Roedd safon iaith Gymraeg y dosbarth yn eithaf isel ar lafar, ond yn enwedig wrth ysgrifennu, felly roedd llawer o ail-adrodd a geirfa fwy sylfaenol wedi’i gynnig. Petai amser i edrych ar yr eirfa, bydd modd ehangu ar yr eirfa, gwella’r ansawdd, ac ymchwilio i eirfa gysylltiedig.      
Yn ystod fy amser yn y dosbarth, roedd llawer o gyfuno Cymraeg a Saesneg ar lafar. Roedd y disgyblion yn frwdfrydig gyda’i syniadau a lleisio barn, ond yr oedd eu geirfa yn atal nhw rhag siarad yn naturiol trwy’r Gymraeg. Roeddwn yn annog siarad mewn brawddegau llawn yn y Gymraeg, a hefyd yn cywiro ymadroddion anghywir. Fel enghraifft, roedd angen cywiro ymadroddion sylfaenol megis ‘Mae gen i’ yn hytrach nag ‘Fi’n cael’ yn gyson wrth drafod gyda’r dysgwyr. Yr oedd y disgyblion yn aml yn chwilio am air Cymraeg ynghanol brawddegau, ac yna adrodd y gair Saesneg. Teimlaf fy mod i yn amyneddgar gyda’r disgyblion, ac yn annog chwilio am y gair Cymraeg, trwy feddwl am gysylltiadau, neu ofyn ffrind beth yw’r gair yn y Gymraeg.     
Roedd addysgu a meithrin sgiliau llythrennedd y dosbarth yn heriol. Roedd y mentor dosbarth wedi trafod cyd-af am lefelau isel y dosbarth cyn dechrau addysgu. Roedd diffyg diddordeb darllen gyda’r dosbarth, yn enwedig yn y Gymraeg, ac felly roedd hyrwyddo eu hiaith a’i ysgrifennu yn heriol ym mhob pwnc. Roedd hi’n bwysig i greu mwynhad a diddordeb mewn testun o waith, a gweithio gyda’i gryfderau er mwyn ehangu adrannau eraill o’i sgiliau Cymraeg. Roedd y dosbarth i weld yn mwynhau’r chwedl Branwen, ac yn hoff o’r gweithgareddau llythrennedd cynlluniais ar eu cyfer. Datblygon nhw eirfa Cymraeg newydd o ganlyniad i astudio’r chwedl, ac yn defnyddio yn y cyd-destun cywir. Credaf fod eu sgiliau llafar wedi gwella erbyn diwedd yr uned o waith, am fod y dysgwyr wedi gwneud gymaint o weithgareddau sgiliau siarad. Roeddwn yn annog ymdrech barhaus, ac i fod yn ddysgwyr uchelgeisiol, sydd yn hyrwyddo un o’r pedwar diben (Donaldson, 2015).  
Er fy mod i’n rhugl yn y Gymraeg, mae angen mireinio sgiliau Cymraeg yn gyson. Fel athrawon y dyfodol, dylem wybod bod dysgu byth yn dod i ben. Dros y flwyddyn ddiwethaf, teimlaf fod fy iaith Gymraeg llafar ac ysgrifenedig wedi gwella, a nawr o well safon nag ar ddechrau’r cwrs. Wrth addysgu a siarad gyda chyfoedion, rwyf wedi dechrau cywiro fy hun ar lafar. Credaf fod hyn yn arfer dda, am fod hi’n gwella iaith fy hun, ac yn dangos bod dysgu yn gydol oes. Ers dechrau’r cwrs, rwyf wedi bod yn cadw llyfr sgiliau Cymraeg personol. Ysgrifennaf yn y llyfr am reolau, treigladau, geirfa, ac ymadroddion cywir. Mae’r weithred hon wedi bod o fudd i mi, am fy mod i yn gweithio ar gyflymdra fy hun, ac yn amlygu fy nghamgymeriadau. Byddaf yn parhau i ddysgu’r iaith Gymraeg trwy fy ngyrfa, ac yn hollol frwdfrydig i wneud.

